Maik Bullmann

Maik Bullmann (s. 25. huhtikuuta 1967 Frankfurt (Oder)) on saksalainen, alun perin Itä-Saksaa edustanut entinen kreikkalais-roomalaisen tyylin painija. Hän ylsi urallaan olympiavoittajaksi sekä maailman- ja Euroopan-mestariksi.

Bullmann voitti kreikkalais-roomalaisen painin sarjassa alle 90 kg olympiakultaa Barcelonassa 1992. Seuraavissa kesäolympialaisissa, Atlantassa 1996, Bullmann ylsi pronssille. MM-kilpailuissa Bullmann saavutti palkintokorokesijan viidesti, voittaen kolmesti, ja EM-kilpailuissa samoin viidesti, voittaen kerran.

Bullmann on nimetty Kansainvälisen painiliiton (FILA) Hall of Fameen. Hänelle myönnettiin Bambi-palkinto vuonna 1992.

Lähteet
Maik Bullmann – sports-reference.com  
Profiili FILA:n Hall of Famessa 

Luokka:Saksalaiset kreikkalais-roomalaisen tyylin painijat
Luokka:Itäsaksalaiset kreikkalais-roomalaisen tyylin painijat
Luokka:Saksalaiset olympiavoittajat
Luokka:Vuonna 1967 syntyneet
Luokka:Elävät henkilöt